บริเวณหน้าบ้านชอบมีแมวจรจัดมาแอบนอนอยู่ตามบริเวณต่างๆค่ะ ซึ่งพื้นหน้าบ้านมีข้าวของวางตามพื้น มีโต๊ะนั่งเล่น มีรองเท้า แมวก็ชอบมาแอบอยู่บริเวณต่างๆ ระวังไม่ไหวค่ะ แล้วก็ไม่ทราบว่าตัวแมวจรจัดเองเป็นโรคพิษสุนัขบ้า/โรคอื่นๆไหม อยากสอบถามคุณค่ะกรณีนี้ ถ้าเกิดตัวเรามีบาดแผล แล้วไปสัมผัสข้าวของเครื่องใช้ที่วางไว้ตามพื้นแล้วแมวมานอนหรือข้าวของเครื่องใช้เหล่านั้นอาจจะโดนน้ำลายแมวโดยที่เราไม่เห็น แล้วแมวตัวนั้นเป็นโรคพิษสุนัขบ้า/โรคอื่นๆ ตัวเราเองมีโอกาสติดเชื้อพิษสุนัขบ้า/โรคอื่นๆได้ไหมคะ
สวัสดีค่ะ โรคพิษสุนัขบ้าเป็นโรคติดต่อจากสัตว์เลี้ยงลูกด้วยนมได้ทุกชนิด โดยติดต่อกันได้ทางถูกสัตว์กัด ถูกข่วน หรือน้ำลายของสัตว์ที่ติดเชื้อมาสัมผัสกับแผลหรือเยื่อบุของเราโดยตรง เช่นถูกเลียปาก ถูกเลียที่แผล เป็นโรคที่อันตรายถึงแก่ชีวิต มีระยะฟักตัว 2-12 สัปดาห์ อาการเช่นน้ำลายยืด ประสาทหลอน กลืนลำบาก กลัวน้ำจากเหตุการณ์คิดว่ามีโอกาสติดน้อยค่ะ เนื่องจากไม่ได้เป็นการสัมผัสสารคัดหลั่งของสัตว์โดยตรง ถ้าสัตว์มาเลียเครื่องใช้ น้ำลายที่แห้งไปแล้วเชื้อก็อาจจะไม่อยู่แล้วค่ะ หรือถ้าแผลที่มือมีขนาดเล็กไม่ใช่แผลเปิดขนาดใหญ่ โอกาสรับเชื้อก็น้อยค่ะการดูแลตัวเอง ควรหลีกเลี่ยงการสัมผัสกับสัตว์ที่สงสัยว่าจะติดเชื้อโดยตรง ทำความสะอาดของใช้ที่สัตว์นั้นมาสัมผัสเป็นประจำถ้ากังวลสามารถไปฉีดวัคซีนป้องกันพิษสุนัขบ้าแบบฉีดล่วงหน้า คือไม่ต้องรอให้ถูกกัด ฉีดเข้ากล้าม 2 เข็ม สามารถไปปรึกษาแพทย์ที่รพ.ก่อนได้ค่ะ